ฉันลงแข่งโต้คลื่นครั้งแรกตอนอายุ 14 หรือ 15
ฉันจำได้ว่าตอนนั้นฉันดูพวกผู้หญิงที่เป็นมืออาชีพ
และฉันคิดว่า
"ใช่ ฉันอยากเป็นแบบนั้นบ้าง
ฉันจะเป็นนักโต้คลื่นที่เก่งที่สุดในโลก"
มันรู้สึกเป็นธรรมชาติมาก
การแสดงฝีมือมันมีสิ่งที่น่าสนใจ
เหมือนได้ครองเวที
ฉันพยายามวาดลวดลายและทำทุกอย่าง
แต่การโต้คลื่นมีความเป็นผู้หญิงและมันเก๋มาก
ตัดภาพมาอีกสองปีที่รายการเดียวกัน
ฉันได้รับโอกาสให้แข่งในรายการนั้น
ฉันหยุดเรียนไปสองสามวัน
ปีแรกที่ฉันลงแข่งในฐานะมือใหม่
ฉันเอาชนะฮีโร่ทุกคนของฉันได้ แล้วจบด้วยการความเชมป์โลกมาครอง
ปีถัดมาฉันก็ชนะอีก และปีถัดมาฉันก็ชนะอีก
และปีถัดมาฉันก็ชนะอีก
เราได้เห็นกิลมอร์อีกครั้ง
เธอพยายามโต้ในวงคลื่น
ลูกนี้ครับ เข้าไปด้านในแล้ว เธออ่านคลื่นได้ขาดมาก
ออกมาได้แล้ว ทำได้ดีมาก
สำหรับผม นี่คือการโต้คลื่นที่สมบูรณ์แบบ
ผมจำได้ว่าสเตฟเริ่มทำอาชีพนี้ตอนอายุยังน้อย
และไม่ต้องสงสัยเลยว่าเธอจะได้เป็น…
(เคลลี่ สเลเตอร์ แชมป์โลกดับเบิลยูเอสแอล 11 สมัย)
นักโต้คลื่นหญิงที่เก่งที่สุดที่เราเคยเห็นมา
ตอนนี้สเตฟานี กิลมอร์เป็นแชมป์โลกเจ็ดสมัยแล้ว
(บีชเวฟเวอร์ เมาวี โปร)
ไม่รู้สิ… ผมชื่นชอบสเตฟ ผมเป็นแฟนตัวยงเลย
จากนี้จะยังไงต่อ สมัยที่แปดและเก้าไหม แบบเคลลี่ สเลเตอร์เลยไหม
เกลียดคำถามนี้จัง
จะมีสเตฟแค่หนึ่งเดียวเท่านั้น
เธอคือไอคอนของกีฬานี้
แต่ถ้าดูช่วงปีแรกๆ ในอาชีพการแข่งของเธอ
มันเป็นช่วงเวลาที่ต่างกันอย่างสิ้นเชิง
กิลมอร์กับสไตล์การโฉบที่ทักษะสูงมาก
ในขณะที่การโต้คลื่นหญิงเปลี่ยนแปลงและพัฒนาขึ้น
มันยิ่งยากที่จะเอาชนะ
ทาเทียนา เวสตัน-เว็บบ์
ผ่านฉลุย ทั้งด้านความเร็ว พละกำลัง และลีลาพลิ้วไหว
(ทาเทียนา เวสตัน-เว็บบ์ อันดับสี่ของโลกคนปัจจุบัน)
ตอนนี้มีนักโต้คลื่นหน้าใหม่ๆ
ที่กล้าเล่นแบบดุดันมากกว่า
โจฮันน์ เดอเฟย์ เดือดมากเลยครับ
(โจฮันน์ เดอเฟย์ อันดับสองของโลกคนปัจจุบัน)
และใช้กำลังกายในการเล่นท่าโต้คลื่นมากขึ้น
(คาริสซา มัวร์ แชมป์โลกดับเบิลยูเอสแอลสี่สมัย)
คาริสซา มัวร์ทำให้ตัวเองแปลกใจตอนคลื่นแตก
เหมือนเราดูกีฬาสองอย่างที่แตกต่างกันเลย
การเคลื่อนไหวแบบคลาสสิกอย่างกิลมอร์…
เธอเต็มไปด้วยทักษะและความงดงาม
เทียบกับการดีดตัวสูงขึ้นไปบนอากาศ หรือการแสดงพละกำลัง
และนี่คือภาพจำของกีฬานี้ที่กำลังเปลี่ยนไป
สำหรับสเตฟ มันคือความท้าทาย เพราะเธอเป็นราชินีแห่งสไตล์มาตลอด
เธอจึงต้องชนะให้ได้ เพื่อพิสูจน์ว่าเธอยังคู่ควรแก่การเป็นคู่แข่ง
(ไล่ตามราชินี)
(วาฮากา เม็กซิโก)
(5.58 น.)
(สเตฟานี กิลมอร์ แชมป์โลกดับเบิลยูเอสแอลเจ็ดสมัย)
เช้ามาก ปกติฉันไม่ค่อยตื่นเช้าแบบนี้
อาจจะตอนเป็นมือใหม่ แต่ว่า…
โจฮันน์น่ะ สาบานได้เลยว่าเธอออกไปตั้งแต่ตีสี่แล้ว
พวกเขาเป็นมนุษย์คนละเผ่าพันธุ์กับฉันแน่ๆ
ขอบคุณสำหรับอาหารนะ
หน้าที่ผมนี่นา
(แฮร์รี เฮนเดอร์สัน แฟนของสเตฟานี)
นี่คือปีที่ 15 ในการออกทัวร์ของฉัน
กางเกงว่ายน้ำนำโชค ฉันไม่เชื่อเรื่องลี้ลับหรอก แต่ว่า…
ฉันค่อนข้างมั่นใจกับสไตล์ของตัวเอง แต่มันยากกว่าเดิมมาก
พวกผู้หญิงยุคใหม่เนี่ย
พวกเขามีพรสวรรค์อย่างน่าทึ่ง และพวกเขาชอบแสดงออกด้วย
ความเร็ว การเคลื่อนไหวที่ดุดัน
ไปกันเถอะ
ฤดูกาลของฉันในปีนี้ไปได้ไม่ค่อยสวยเท่าไร
ฉันจำไม่ได้ด้วยซ้ำ ว่าฉันชนะรายการครั้งสุดท้ายเมื่อไร
มีใครรู้ไหมว่าเมื่อไร
นี่ ไม่อยากเชื่อเลยว่าฉันคือผู้หญิงที่แก่สุดในทัวร์
เวลาผ่านไปเร็วมาก
จะหยาบคายไหมถ้าผมถามอายุคุณ
ไม่ค่ะ ฉัน 33 แล้ว
ผู้หญิงที่เกษียณตัวเองจากกีฬานี้ อายุมากสุดน่าจะ 37 ปีมั้ง
ฉันมั่นใจว่าการมีลูกและการพยายามไปทัวร์ มันเป็นเรื่องยากมาก
ไม่ใช่ว่าฉันรีบมีลูกหรอก
แต่ฉันแอบอิจฉาพวกหนุ่มๆ อยู่นิดนึง พวกเขาคิดว่า
"ใช่ ผมอยากมีลูกให้ครบทีมฟุตบอล
และทำอาชีพของผมต่อไปได้ด้วย"
รู้ไหม… มันคงดีเนอะ
เพราะคนในทัวร์มีพรสวรรค์มาก เราจะทำเป็นเล่นไม่ได้
ฉันต้องเปิดสวิตช์ตัวเอง แล้วหาทางชนะให้ได้ ไม่ว่าต้องแลกด้วยอะไร
ฉันเป็นแชมป์โลกกีฬาโต้คลื่นเจ็ดสมัย
แต่ฉันต้องชนะอีกรายการนึง ถึงจะเก่งที่สุดตลอดกาล
กำลังเดินทางไปเม็กซิโก พร้อมลุย
(โคโรนา โอเพ่น เม็กซิโก สนับสนุนโดยควิกซิลเวอร์)
(เม็กซิโก - บาร์ราเดลาครูซ มหาสมุทรแปซิฟิก)
อรุณสวัสดิ์ ขอต้อนรับทุกคน
สู่สถานที่แสนสวยของโลกแห่งนี้ บาร์ราเดลาครูซครับ
รายการโคโรนา โอเพ่น เม็กซิโก ที่สนับสนุนโดยควิกซิลเวอร์
สำหรับการแข่งแห่งที่เจ็ด
ของเวิลด์เซิร์ฟลีกแชมเปียนชิพทัวร์
(รายการแชมเปียนชิพทัวร์ เจ็ดจากเก้า)
- ดูเจ้าจิ๋วนี่สิ - เฮ้พวก
นี่จัดพิธีต้อนรับกันเลย
มันเต้นซอยเท้าอยู่แน่ะ
แชมเปียนชิพทัวร์เหลือแข่งเพียงสองรายการ
เพื่อผ่านเข้าสู่รอบชิงดับเบิลยูเอสแอล โอกาสมีอยู่จำกัด
เม็กซิโกกับตาฮีตี แค่นั้นเอง
การจะเข้ารอบชิงดับเบิลยูเอสแอล ตอนท้ายฤดูกาลได้นั้น…
(โรซี่ ฮอดจ์ อดีตนักโต้คลื่นดับเบิลยูเอสแอล)
ปีนี้นักโต้คลื่นลงแข่งเพื่อแย่งชิงห้าอันดับแรกกัน
นักโต้คลื่นห้าอันดับแรก หลังจบการแข่งที่เม็กซิโกกับตาฮีตี
จะได้ไปแข่งโต้คลื่นต่อเพื่อชิงแชมป์โลก
ไทเลอร์ ไรต์ร่วงมาอยู่อันดับเจ็ดของโลก
โจฮันน์ เดอเฟย์ที่ชนะไป ตอนนี้อยู่อันดับสอง
ทาเทียนา ตอนนี้อยู่อันดับสี่
(อันดับดับเบิลยูเอสแอลแชมเปียนชิพทัวร์)
สเตฟานี กิลมอร์ หนึ่งในผู้เล่นที่เก่งที่สุดตลอดกาล
ยังไม่ชนะสักรายการในปีนี้เลย
ถ้าคุณอยากแข่งชิงแชมป์โลก
คุณต้องเข้ารอบชิงให้ได้ ชนะทุกรายการให้ได้
เอิ่ม และตอนนี้สเตฟไม่ได้อยู่ในจุดนั้นเลย
เธอต้องชนะที่เม็กซิโกเพื่ออยู่ในห้าอันดับแรกต่อ
และได้ไปแข่งรอบชิงดับเบิลยูเอสแอล
เรากำลังชมการแข่งระหว่าง สเตฟานี กิลมอร์กับบรอนที แมคคอเลย์
สเตฟานีถือเป็นนักโต้คลื่นที่มีสไตล์ที่สุดในโลก
พลิ้วไหว ไร้ที่ติ สง่างาม
เอาละครับ
บรอนที แมคคอเลย์โต้โดยหันหลังให้คลื่น
คะแนนสูงแน่นอน
ได้ไป 6.4
ในยุครุ่งเรืองของพวกเขา ใครๆ ในทัวร์
ก็เอาชนะแชมป์โลกได้
และตอนนี้สเตฟ กิลมอร์ก็ตระหนักถึงจุดนี้ดี
(แมคคอเลย์: 12.57 กิลมอร์: 11.33)
สเตฟานี กิลมอร์ คุณต้องการ 6.87 คะแนน
ลุยเลย สู้เขา
สเตฟานี กิลมอร์ นักฆ่าหน้ายิ้ม
ฉันอยากทำให้โลกเห็น
ว่าการโต้คลื่นหญิงเป็นอะไรที่งดงามและเจ๋งมาก
แต่เราชอบแข่งเอาชนะกันด้วย
เธอมีความสามารถ ในการเล่นท่าที่ยากมากๆ ได้อย่างมีสไตล์
สำหรับคู่แข่งที่ประเมินสเตฟต่ำไป มันเป็นเรื่องที่อันตรายเสมอ
(ลุค เคนเนดี้ นักข่าวกีฬาโต้คลื่น)
ใส่ให้เต็มที่ขึ้นอีกด้วยท่านี้
ได้ไป 7.37
สาม สอง หนึ่ง
สเตฟานีเป็นฝ่ายชนะ
(คะแนนสุดท้าย กิลมอร์: 14.07 - แมคคอเลย์: 12.57)
ตอนนี้คุณอยู่อันดับที่ห้า
มีผู้หญิงสามคนกำลังแย่งชิงอันดับนั้นอยู่
มันเป็นเรื่องยากจริงๆ ฉันพยายามไม่นึกถึงมัน
คิดว่านะ ขอบคุณที่พูดถึง
ยังไงก็ขอบคุณนะ ยินดีด้วย สเตฟ
ขอบคุณมากค่ะ เจอกัน
ขอบคุณ
สเตฟมีพรสวรรค์สูงมาก…
(มิค แฟนนิง อดีตแชมป์โลกดับเบิลยูเอสแอลสามสมัย)
จนเธอรู้สึกว่า เธอไม่ต้องแสดงฝีมือแบบทุ่มสุดตัวทุกครั้งก็ได้
ถึงจะชนะการแข่งขัน
(แซลลี่ ฟิตซ์กิบบอนส์ โจฮันน์ เดอเฟย์ - คีลี่ แอนดรูว์)
และเรายังมีผู้หญิงอย่างโจฮันน์ เดอเฟย์
เธอชนะรายการแข่งของปีนี้
และเธอพร้อมที่จะทำเต็มที่กับทุกช่วง
ทุกๆ ห้าหรือสิบปี เราจะเห็นแรงผลักดันใหม่ๆ
เริ่มมีคนรุ่นใหม่เข้ามาและทำได้ดีกว่า
เธอคือส่วนหนึ่งของคนรุ่นนั้น พวกเขาเติบโตมาโดยมีสเตฟเป็นแบบอย่าง
แน่นอนว่าตอนนี้พวกเขาโต้คลื่นเพื่อชิงมงกุฎนั้น
ฉันชื่อโจฮันน์ เดอเฟย์ และฉันเป็นนักโต้คลื่นมืออาชีพ
(โจฮันน์ เดอเฟย์ อันดับสองของโลกคนปัจจุบัน)
ฉันเกิดในใจกลางประเทศฝรั่งเศส ซึ่งเป็นที่ที่ไม่มีทะเล
ฉันเลยไม่ได้วางแผนว่าชีวิตจะเดินมาสายนี้
โจฮันน์คือหนึ่งในนักโต้คลื่น
ที่คนไม่คิดว่าเธอจะมาแรงขนาดนี้
พวกเขาบอกว่าฉันคือม้ามืด
เวลาที่คนไม่ได้คาดคิดว่าจะเห็นฉัน นั่นคือตอนที่ฉันแข่งสุดตัว
ถ้าเธอติดห้าอันดับแรกได้
อาจจะทำให้หลายคนต้องหวั่นใจอย่างหนัก
ฉันอยากติดห้าอันดับแรกจริงๆ
เพราะมันอาจเปลี่ยนอาชีพของฉันไปเลยก็ได้
นี่เป็นการจับคู่แข่งที่เยี่ยมมาก
โจฮันน์ เดอเฟย์จากฝรั่งเศสกับบรีซา เฮนเนสซี
ทะเลดูดีทีเดียว
(ห้องกรรมการ)
มีแนวโน้มให้ทำคะแนนได้มาก
โอเค คลื่นลูกแรก
โจฮันน์ เดอเฟย์ได้โต้คลื่นลูกสวย
เธอมาแล้ว ดูซิว่าเธอจะทำยังไงบ้าง
ในทางกายภาพ มันทำให้เมื่อยล้าขามากๆ
แต่ฉันรู้สึกร่างกายแข็งแรง และนั่นคือสิ่งที่ฉันใช้เพื่อเอาชนะ
เสื้อแดง เลี้ยวครั้งแรกเยี่ยมมาก
ทำได้ดีจริงๆ
เก่งมาก สาวน้อย
เธอมีสิทธิ์เลือกคลื่นเอง
โจฮันน์ เดอเฟย์ที่ได้เลือกคลื่นเอง กำลังโต้คลื่นลูกแรกที่เธอเลือก
โจฮันน์ เธอมีความดุดันมาก
โห!
เธอเลี้ยวได้ดีจริงๆ ทำได้ดีมาก
โจฮันน์ เดอเฟย์ได้ไป 6.23
(สองคะแนนที่ดีที่สุด - เดอเฟย์: 12.06 เฮนเนสซี: 5.17)
โอเค เอาเลย
บรีซา เฮนเนสซี
คะแนนดีแน่ๆ
โจฮันน์ เดอเฟย์ต้องทำคะแนนอีกไหม
(เฮนเนสซี: 12.97 เดอเฟย์: 12.06)
ฉันได้เก็บแรงขาไว้บ้าง
เพื่อให้ออกแรงได้เต็มที่ในเวลาที่เหมาะสม
โจฮันน์ เดอเฟย์ประชันกลับ
ลุยเลย ลุย
ดูเหมือนเธอรอเวลานี้อยู่ ดีดตัวขึ้นไปแล้ว
- จบได้ยอดเยี่ยม - เรียบร้อย
แจ๋ว
โจฮันน์ เดอเฟย์ชูกำปั้นแห่งชัยชนะ แสดงอารมณ์ให้เราได้เห็น
จบได้สวย
ดูเฉียบขาดดี และนี่เป็นการเลี้ยวที่ดีที่สุดในการแข่งรอบนี้เลย
(คะแนนสุดท้าย เฮนเนสซี: 12.97 เดอเฟย์: 14.00)
เยี่ยม จบได้ดี จบได้ดี จบได้ดี
ฉันคิดว่าโจฮันน์ใส่หัวใจ และจิตวิญญาณลงไปในสิ่งที่เธอทำ
แต่เส้นทางของโจฮันน์ไม่ได้เป็นเส้นตรงเลย
การโต้คลื่นเป็นกีฬาที่ต้องใช้เงินเยอะ
การหาสปอนเซอร์จึงเป็นสิ่งสำคัญมาก
ที่ผ่านมาจนฉันอายุ 18 ปี
ร็อกซีจ่ายค่าใช้จ่ายทุกอย่างในกีฬานี้ให้ฉัน
แต่ตอนสิ้นสุดปีนั้น ฉันอายุ 19
และร็อกซีไม่ได้ต่อสัญญาอีก
มันเป็นเรื่องปกติมาก
ที่ผู้หญิงบางคน ไม่ได้รับการสนับสนุนทางด้านการเงิน
ถ้าเปรียบเทียบฉันกับสเตฟ กิลมอร์
มันเหลือเชื่อจริงๆ
(โฆษณาทางทีวี)
สเตฟมีสปอนเซอร์อย่างไบรต์ลิง
นิคอน และออดี้
สำหรับคนอย่างโจฮันน์ที่จะไปแข่งชิงแชมป์โลก
การเสียสปอนเซอร์อาจส่งผลที่ต่างกันอย่างมาก
(เดอะคอลลารอย)
แย่หน่อยตรงที่สำหรับผู้หญิงแล้ว
มีผู้หญิงระดับสูงๆ แค่ไม่กี่คนที่ทำเงินได้เยอะ
ส่วนคนที่เหลือในวงการเดียวกัน แทบทำเงินได้ไม่พอเลย
เอาละ แอ็กชัน
ฉันชื่อทาเทียนา เวสตัน-เว็บบ์
ฉันอายุ 25 ปี และฉันเป็นนักโต้คลื่นมืออาชีพ
(ทาเทียนา เวสตัน-เว็บบ์ อันดับสี่ของโลกคนปัจจุบัน)
ทาเทียนาเป็นเหมือนปัจจัยที่คาดเดาไม่ได้ในทัวร์
ดูน่ากินจัง
ฉันอยากลองกินหอยนางรมดูบ้าง
การออกทัวร์ มีความแตกต่างทางด้านการเงินกันอย่างมาก
ถ้าคุณจะได้เงิน คุณต้องเป็นคนที่เก่งที่สุด
คุณต้องมีทุกอย่างเพียบพร้อม
คุณต้องเป็นที่ต้องการของตลาดสุดๆ
เฟรนช์ฟรายส์หน่อยค่ะ
ฉันอยากชนะแชมป์โลกจริงๆ
มีหลายคนเคยสงสัยในตัวฉันมาก่อน
และฉันอยากพิสูจน์ให้เห็นว่าพวกเขาคิดผิด
ถึงแม้สเตฟจะเป็นแชมป์โลกเจ็ดสมัย
แต่ฉันก็เอาชนะเธอได้
ป้อนอันนึงมาทางกล้อง
ฉันก่อน กล้องทีหลัง
อาหารทำให้ฉันมีความสุข การโต้คลื่นด้วย
แต่ส่วนใหญ่คืออาหาร
การโต้คลื่นด้วยแหละ
ทาเทียนาเป็นคู่แข่งที่กัดไม่ปล่อย
เธอเป็นคนที่ "ไม่มีการออมมือ"
และเธอจะทำทุกอย่างที่ต้องทำให้สำเร็จ
(รอบแรก)
(ทาเทียนา เวสตัน-เว็บบ์ เจอกับเสจ เอริคสัน)
ในการแข่งรอบถัดไป เสจ เอริคสันจะเจอกับทาเทียนา เวสตัน-เว็บบ์
นั่นไง นั่นคือท่าเลี้ยวหักศอกท่าประจำของเธอ
แรงดีสุดๆ
คลื่นแตกไปก่อนแล้ว
เธอจะยืนได้ไหม
ทำให้กรรมการเห็นเต็มๆ ตาว่าเธอเอาอยู่
เธอทำได้เยี่ยมจริงๆ
คลื่นลูกเล็กกว่า แต่โต้ได้สวยมาก
เวสตัน-เว็บบ์แสดงฝีมือได้ดี
ผู้หญิงอย่างฉันและโจฮันน์เล่นท่าที่ต้องใช้แรง
เพราะนั่นคือสิ่งที่กรรมการอยากเห็น
มันทั้งดุดันและสวยงามไปพร้อมๆ กัน
เป็นท่าที่สง่างาม
ทาเทียนาเข้าใกล้การเอาชนะ
คนเก่งๆ อย่างคาริสซา สเตฟ ไทเลอร์ ในช่วงไม่กี่ปีที่ผ่านมา
ตอนนี้ผมรู้สึกว่าเธอมีความมั่นใจในตัวเอง ว่าเธอคู่ควรกับตำแหน่ง
เธอไม่กลัวเลยสักนิด
ทาทิ เวสตัน-เว็บบ์เอาคลื่นลูกนี้อยู่หมัด
(เวสตัน-เว็บบ์: 6.16 เอริคสัน: 0.50)
ฉันเป็นคู่แข่งที่ดุดัน
ฉันต้องดุดันและพร้อมรับมือกับทุกอย่าง
ทาทิเริ่มแล้ว
เสจ เอริคสันอยู่ข้างหน้าเธอ
ผมว่าเธอหยุดทาทิไว้ เสจคิดว่าเธอมีสิทธิ์เลือกคลื่น
มีปัญหาแล้ว
เสจ เอริคสันขัดขวาง
โอกาสในการทำคะแนน ของทาเทียนา เวสตัน-เว็บบ์รึเปล่า
เสื้อแดงมีสิทธิ์เลือกคลื่นไม่ใช่เหรอ
นี่เป็นการเข้าขัดขวาง
การเข้าขัดขวางคือเวลาที่คุณไปขวางทางคนอื่น…
(พรีตาโม อาห์เรนต์ หัวหน้ากรรมการดับเบิลยูเอสแอล)
กันไม่ให้อีกฝ่ายโต้คลื่นที่เขามีสิทธิ์เลือก
ขัดขวางโอกาสในการทำคะแนน จากคลื่นของนักโต้คลื่นอีกฝ่าย
เสจทำผิดพลาด
ทำให้ทาทิมีโอกาสเป็นฝ่ายนำเธอ เพราะการเข้าขัดขวาง
ถ้าคุณเข้าขัดขวางอีกฝ่าย คุณจะเสียสิทธิ์ในการทำคะแนนครั้งที่สอง…
(เรนาโต ฮิกเคล อดีตหัวหน้ากรรมการดับเบิลยูเอสแอล)
คุณจะนับคะแนนได้แค่ครั้งเดียว
ซึ่งแน่นอนว่าจะทำให้คุณ เอาชนะการแข่งรอบนั้นได้ยากขึ้นอีกเยอะ
ในแง่ของตัวเลข เสจไม่สามารถชนะได้
ทาเทียนา เวสตัน-เว็บบ์จะเป็นฝ่ายขึ้นนำ
(คะแนนสุดท้าย - เวสตัน-เว็บบ์: 15.57 เอริคสัน: 3.43)
- ฉันมีสิทธิ์เลือกคลื่น - ทุเรศฉิบหาย
ฉันนึกว่าคุณจะทำได้ดีกว่านี้
ไม่ใช่ทำเรื่องทุเรศๆ แบบนั้น
เธอไม่ควรได้สิทธิ์ในการเลือกคลื่นด้วยซ้ำ
แล้วเธอแม่งมาถามฉันว่า "ใครมีสิทธิ์เลือกคลื่น"
ฉันบอกว่า "ฉันมีสิทธิ์"
เธอนั่งอยู่นั่นและบอกว่า "ทำไมฉันต้องทำแบบนั้นด้วย"
เธอรู้ตัวดีว่าเธอทำอะไร
เธอจะโต้คลื่นลูกนั้นทำไม ถึงยังไงลูกนั้นมันก็ห่วยอยู่ดี
เธอบอกว่าฉันทุเรศ
เธอบอกว่าฉันทุเรศฉิบหายและ…
ฉันแค่แข่งไปตามเกม
ทาเทียนากับคาริสซา พวกเขาโต้คลื่นกันเดือดมาก
เดือดแบบว่า…
พายกระดานนำเรา มาอยู่ในพื้นที่ส่วนตัวของเรา
และมันอาจไม่ได้ดีอยู่ตลอดเวลา
แต่มันก็ทำให้ได้คะแนนละวะ
และนั่นคือสิ่งที่เราต้องการ
แต่มันไม่ได้อยู่ในเกณฑ์การให้คะแนน
มีแค่ความเร็ว พละกำลัง และความพลิ้วนะ ไม่มีความดุดัน
ก็จริง
- ผมรู้สึกดีกับคราวนี้ - ค่ะ
รอบชิงริป เคิร์ล ดับเบิลยูเอสแอล กำลังจะมาถึงแล้ว
ระหว่างนี้เราก็เฟ้นหาคนที่ได้เข้ารอบนั้น
คาริสซา มัวร์
ดูเหมือนเธอเล็งฟาดแชมป์อีกครั้ง
แซลลี่ ฟิตซ์กิบบอนส์ติดห้าคนสุดท้าย ของดับเบิลยูเอสแอลแน่นอนแล้ว
ไทเลอร์ ไรต์ แชมป์โลกสองสมัย
พ่ายให้กับอิซาเบลลา นิโคลส์
ถ้าเธออยากติดห้าอันดับแรกที่สำคัญที่สุดนั้นให้ได้
เธอต้องทำคะแนนให้ได้ดีเพื่อไปแข่งที่ตาฮีตี
สวัสดียามเย็นครับ
(เฟรนช์โปลินีเซียนิวส์)
ข่าวเด่นของเย็นวันนี้
บริการของโรงพยาบาลในเฟรนช์โปลินีเซีย ต้องเผชิญความกดดันอย่างหนัก
เนื่องจากจำนวนผู้ติดเชื้อโควิด-19 สูงขึ้นอย่างรวดเร็ว
โดยมีผู้ติดเชื้อรายใหม่อยู่ที่ 2,000 รายต่อวัน
ผู้ป่วย 38 รายเสียชีวิตเมื่อสุดสัปดาห์ที่ผ่านมา หลังติดเชื้อไวรัส
ได้ข้อความเรื่องตาฮีตีไหม
ตาฮีตีเพิ่งถูกจัดให้เป็นพื้นที่สีแดง
(เจสซี่ ไมลีย์-ไดเยอร์ หัวหน้าฝ่ายการแข่งขันดับเบิลยูเอสแอล)
ฉันมาเพื่อแจ้งให้ทราบว่าเราตัดสินใจแล้ว
ว่าจะยกเลิกรายการตาฮีตีแชมเปียนชิพทัวร์
เพราะโควิด-19
หลักๆ คือถ้าคุณไม่ติดห้าอันดับแรก ตอนจบรายการนี้
คุณก็จะไม่ได้แชมป์โลก
รายการสุดท้ายของปีถูกยกเลิก มันจบแล้ว
หมดโอกาสให้พยายามได้ติดห้าอันดับแรก
เพื่อเข้าสู่รอบชิงดับเบิลยูเอสแอล
มันเปลี่ยนแปลงทุกอย่างไป
เหลวไหลสิ้นดี
ผมเกลียดโควิดจัง
"เตียงไอซียูของโรงพยาบาลเต็มแล้ว
สถานการณ์เปลี่ยนจากจัดการไหว เป็นไม่ไหวภายใน 48 ชั่วโมง"
โคตรโหดเลย
ตอนนี้มีผู้ป่วยในหมู่บ้านที่เราจะไปพักกัน
- ยกเลิกใช่ไหม - ใช่
- โอเค บ้าฉิบ - อือ
รัฐบาลจะสั่งปิดพรมแดนแน่ๆ
(ไทเลอร์ ไรต์ อันดับหกร่วมของโลกคนปัจจุบัน)
ฉันรู้สึกว่ามีผู้หญิงอีกสองสามคน
ที่หวังว่าตาฮีตีจะเป็นโอกาสให้พวกเขาได้แก้มือ
พวกเขาจะได้ทำคะแนนดีๆ แล้วไต่อันดับขึ้นมาสักหน่อย
พอพวกเขายกเลิกรายการที่ตาฮีตี
ฉันคิดว่า "โอเค ฉันแค่ต้องทำคะแนนที่เม็กซิโกให้ดี
เพราะหลังจากนี้จะไม่มีการแข่งแล้ว"
รายการนี้จึงกดดันมากขึ้นไปอีก
โดยเฉพาะเวลาที่เราอยู่อันดับห้า
จริง
ปั้นหน้าซ่อนความกังวลชัดๆ
ปั้นหน้าซ่อนความเครียดไว้
(แอนดี้ คิง โค้ช)
ผมรู้ว่าในใจคุณร้อนรุ่มขนาดไหน
คุณปิดบังไม่ได้หรอก สเตฟ
คุณคิดว่าสเตฟมีด้านที่ดุดันไหม
อ้อ มีอยู่แล้ว
- ดุดันเหรอ - ผมนี่กลัวเลยแหละ เธอทำให้ผมกลัว
เธอแค่แอบซ่อนมันไว้ภายใต้รอยยิ้ม
เธอเติบโตที่สแนปเปอร์
เธอคือคู่แข่งที่เอาตายเลยนะ
ที่นั่นมีแต่ผู้แข่งขันที่โหดที่สุดในโลกมารวมกัน
และเธอก็เอาอยู่ด้วยรอยยิ้มนั่นแหละ
ฉันรู้ว่าตำแหน่งแชมป์โลกอาจตกเป็นของคนอื่น
แต่ฉันขอติดห้าอันดับแรกให้ได้
ผมคิดว่าทาทิจะเป็นคู่แข่งที่เอาชนะได้ยากที่สุด
แต่คุณมีสไตล์ที่แตกต่าง
จริงๆ ฉันรู้สึกรำคาญนะ
พวกเขาควรถูกแบนไม่ให้พูดคำว่า "สไตล์"
ฟังดูเหมือนว่านั่นคือสิ่งเดียวที่ฉันมี
มันคือสิ่งเดียวที่คุณต้องการ
- ไม่ แต่ว่า… ไม่จริง - และมันไม่ใช่สิ่งเดียวที่คุณมี
คุณเป็นแชมป์โลกตั้งเจ็ดสมัย และเคยคว้าชัยชนะได้มากกว่าใคร
ที่รายการมาร์กาเร็ตริเวอร์ในออสเตรเลีย…
(สามเดือนก่อน)
ฉันต้องดิ้นรนแข่งกับทาเทียนา เวสตัน-เว็บบ์
ทาทิเป็นตัวแทนของบราซิล
เธอครองเกมในฤดูกาลนี้
สเตฟานีเป็นตัวแทนของออสเตรเลีย
ทาเทียนาดูเป็นตัวอันตรายจริงๆ
คนรุ่นใหม่ ทาเทียนา เวสตัน-เว็บบ์ โจฮันน์ เดอเฟย์
พัฒนาการเล่นด้วยพละกำลัง เพื่อแข่งกับสเตฟที่มีการเคลื่อนไหวแบบคลาสสิก
ทาเทียนาแข็งแรงมาก ฉันแสดงฝีมือได้ไม่ดีพอเลย
สเตฟ กิลมอร์ทำได้ไม่ค่อยดี
ทาเทียนา เวสตัน-เว็บบ์ชนะสเตฟานี กิลมอร์
แชมป์ของเรา ทาเทียนา เวสตัน-เว็บบ์
การพ่ายแพ้มันน่าเจ็บใจมาก
มันทำให้ฉันรู้ว่าฉันอยาก…
หาแรงผลักดัน เพื่อให้อยากเอาชนะอีกครั้งมากแค่ไหน
และเอาชนะพวกผู้หญิงที่เก่งที่สุดให้ได้
ผู้หญิงพวกนี้แข็งแรงมาก ต้นขาพวกเขาใหญ่ ก้นก็ใหญ่
ฉันว่าเทียบกับทุกคนแล้วฉันลีนที่สุด
เรามาถึงรอบก่อนรองชนะเลิศ อย่างเป็นทางการแล้ว
กิลมอร์เข้าร่วมรายการนี้ด้วยอันดับที่ห้าของโลก
เป็นตำแหน่งที่เสี่ยงมากจริงๆ
การแข่งในรอบก่อนรองชนะเลิศ
ฉันต้องคิดถึงความเป็นจริงที่ว่า ฉันอาจจะไม่อยู่ในห้าอันดับแรก
ฉันควรทำคะแนนให้ได้ดีกว่าเดิม
แต่ฉัน… ฉันมองดูผู้หญิงพวกนี้และคิดว่า
"ฉันต้องทำยังไงถึงจะเก่งขึ้น"
ฉันต้องชนะเธอให้ได้
รอบต่อไป
ทาเทียนา เวสตัน-เว็บบ์เจอกับสเตฟานี กิลมอร์
วันนี้เป็นวันสำคัญอีกวันนึง
สำคัญมากด้วย
เหลือเวลาอีก 30 วินาที
ฉันต้องย้ำเตือนตัวเอง
ว่าฉันอยู่ในสงครามแข่งกับผู้หญิงรุ่นใหม่
ทาเทียนาโต้คลื่นได้ดุดันมาก
ฉันต้องเล่นท่าแบบผสมผสาน ทำให้ยากขึ้นเยอะๆ เลย
ห้า สี่ สาม สอง หนึ่ง
สเตฟานี กิลมอร์มาแล้วครับ
สวย
เอาคลื่นได้อยู่หมัด
โต้คลื่นได้สวยจริงๆ
ทาเทียนา เวสตัน-เว็บบ์ตกลงมาจากเหนือผิวน้ำ
นี่แหละทาทิถึงเป็นตัวอันตราย
แต่คลื่นเบาลงไปหน่อย ได้ 5.33 คะแนน
(กิลมอร์: 11.16 เวสตัน-เว็บบ์: 5.33)
เราเห็นทาทิโต้คลื่นแล้ว
เสื้อแดง เลี้ยวเร่งความเร็วได้สวยมาก
ผู้หญิงที่แสดงฝีมือด้วยพละกำลังที่มากกว่า
แน่นอนว่ากรรมการต้องชอบ แต่ฉันควบคุมไม่ได้
นี่คือการผสมผสานในแบบที่คุณต้องมี
ถ้าคุณอยากเอาชนะสเตฟานี กิลมอร์
สเตฟเลี้ยวโฉบได้ไร้ที่ติ
นี่จะเป็นการประลองกันครั้งสุดท้าย
ฉันจะโต้คลื่นในแบบที่ฉันอยากทำ
ฉันจะสลับตัวเองให้อยู่ในโหมดโคตรโหด
แต่ฉันก็จะมีความเป็นผู้หญิงด้วย
คลื่นสวยมาก…
เป็นการเลี้ยวสองครั้งที่เยี่ยมที่สุด
ทาเทียนาเป็นผู้ชมนั่งแถวหน้า ดูหนังเรื่องที่เธอไม่อยากดูเลย
หนังเรื่องสเตฟานี กิลมอร์
เราทำได้
แค่นี้ก็เพียงพอแล้ว
(คะแนนสุดท้าย กิลมอร์: 15.50 เวสตัน-เว็บบ์: 7.33)
ในขณะที่ผู้หญิงคนอื่นๆ ทำได้ดีขึ้นมาก
ผมคิดว่ามันสำคัญมากที่สเตฟต้องจำไว้
ว่าเธอคือคนที่เก่งที่สุด
สเตฟไม่ใช่คนที่จะแข่งด้วยได้ง่ายๆ เลย
และฉันไม่อยากแพ้การแข่งขันเพราะแบบนั้น
แต่โดยรวมแล้ว เมื่อจบรายการนี้
ฉันมีคะแนนพอที่จะผ่านเข้าไปสู่รอบชิงแชมป์โลก
เสร็จงานแล้ว
กระดานของเธอมีรอยพับใหญ่เชียว
- จริงเหรอ - ใช่
- ช่างซ่อมของคุณอยู่ที่นี่ไหม - ไม่รู้สิ
ต้องให้ใครสักคนแถวนี้ช่วยแล้ว
- อือ - ลองใช้ของผมก็ได้ ผมมีกระดาน 1.73 เมตร
ไม่รู้สิ
ผมว่าเธอชนะหลายรายการด้วยกระดานอันนั้น
- อือ - เธอไม่เป็นไรหรอก
เฮ้ สเตฟ
ทำได้ดีมาก
ฉันยังต้องแข่งอีกสองรอบในรายการนี้ จนกว่ามันจะหักกันไปข้าง
เคลลี่บอกว่าคุณใช้กระดานของเขาได้ เขาเสนอเองเลย
อือ แบบนั้นก็ดีเลย
คลื่นยังคงซัดมาอย่างต่อเนื่อง
เป็นคู่ที่เยี่ยมมาก โจฮันน์ เดอเฟย์กับมาเลีย มานูเอล
เพราะฉันรู้ว่าฉันทำทุกอย่างที่ทำได้ เพื่อให้มันออกมาดีที่สุด…
(รอบก่อนรองชนะเลิศ โจฮันน์ เดอเฟย์เจอกับมาเลีย มานูเอล)
ฉันถึงตื่นนอนตอนเช้าและมีความสุขได้
ลุยเลย สาวน้อย
นี่คือโจฮันน์ เดอเฟย์
คลื่นแตกฟองขนาดใหญ่กำลังซัดมาที่เธอ
น่าเสียดาย
คลื่นเป็นแบบนั้นเธอคงทำอะไรไม่ได้
มาเลีย มานูเอลกำลังเร่งความเร็ว
เธออ่านคลื่นขาดเหมือนอ่านหนังสือเลย
เลือกคลื่นได้สมบูรณ์แบบ
แสดงฝีมือเลย โจฮันน์ โต้คลื่นโชว์เลย
โจฮันน์ เดอเฟย์ต้องกวาดคะแนนให้ได้
ลงจากเหนือผิวน้ำ
โจฮันน์ เดอเฟย์ร่วงไปแล้ว
ความแตกต่างของคลื่นที่เลือกมา มันช่างโชคไม่ดีสำหรับโจฮันน์จริงๆ
(คะแนนสุดท้าย มานูเอล: 12.67 เดอเฟย์: 9.67)
ผมมั่นใจว่าทุกคนในฝรั่งเศสที่ดูอยู่ ต้องรู้สึกผิดหวัง
ที่เห็นสาวน้อยคนนี้แพ้การแข่งขัน
มาเลีย มานูเอลเข้ารอบชิง ไปเจอกับสเตฟ กิลมอร์
โจฮันน์ เดอเฟยแพ้รอบนั้น แต่เพราะเธอเข้าถึงรอบก่อนรองชนะเลิศ
เธอจึงรักษาอันดับในห้าคนสุดท้ายไว้ได้
จากที่เธอมุ่งมั่นมาก
เพื่อให้ติดห้าอันดับแรก หลังจากเสียสปอนเซอร์รายใหญ่
เธอต้องภูมิใจในตัวเองสุดๆ เลย
คุณคว้าตำแหน่งในรอบชิงที่โลเวอร์เทรสเซิลส์ได้ ไว้เจอกันที่โน่นนะครับ
ขอบคุณค่ะ ไคโพ ขอบคุณ เจอกันที่โน่น
เป้าหมายของฉันคือได้เข้ารอบชิงแชมป์โลก
และตอนนี้การเอาชนะนักโต้คลื่นเบอร์หนึ่ง อย่างสเตฟ กิลมอร์คือความท้าทายถัดไปของฉัน
อรุณสวัสดิ์และขอต้อนรับสู่วันแข่งรอบชิง
เช้านี้สวยอะไรแบบนี้นะ
รอบต่อไป มาเลีย มานูเอลจากฮาวาย
เจอกับสเตฟานี กิลมอร์
ในที่สุดครับ ในที่สุดก็ถึงช่วงเวลาที่เรารอคอย
บนชายหาดไม่มีผู้ชม แต่ผู้ชมที่เรามีนั้น
คือเหล่านักโต้คลื่นที่เก่งที่สุดของโลก
คู่ปิดรายการที่ยอดเยี่ยม
มาเลีย มานูเอลกับสเตฟานี กิลมอร์
สเตฟเจอความท้าทายครั้งใหญ่
มาเลียคือหนึ่งในผู้หญิงที่ทรงพลังมากๆ…
(เอไอตลอดไป)
คาดเดาทางได้ยาก
ในขณะที่สเตฟานีไม่ได้หวังแค่ติดห้าคนสุดท้าย
เพื่อคว้าแชมป์โลกสมัยที่แปด
เธอกำลังสู้เพื่อรักษาสไตล์ของเธอไว้
เธอกำลังสู้เพื่ออาชีพของเธอ
ทำให้สำเร็จ
ไปแข่งละนะ
ผมไม่สนับสนุนการแข่งม้า
ฉันต้องย้ำเตือนตัวเองว่าฉันมีประสบการณ์
ฉันเอาชนะผู้หญิงพวกนั้นได้
สไตล์ของฉันคว้าแชมป์โลกมาแล้วเจ็ดครั้ง
ฉันไม่จำเป็นต้องเปลี่ยน
นี่คือฉันในวันนี้ และนี่คือสิ่งที่คุณจะได้
รอบต่อไปจะเริ่มในเก้านาที 30 วินาที
เก้านาที 30 วินาที
คุณมองดูสเตฟและเธอบอกว่า
"ฉันสนแค่ความสนุก การได้โต้คลื่น และความงดงาม"
แต่เธอคงไม่มาถึงจุดนี้ได้ ถ้าเธอไม่อยากชนะ
เธอคงไม่มาถึงจุดนี้ ถ้าเธอไม่อยากเป็นคนเก่งที่สุดตลอดกาล
หน้าตาจริงจังของเธอปรากฏให้เห็น แล้วก็… หายไป
เวลาที่เธอเป็นคู่แข่ง เธอจะเป็นคนละคน
เหลือเวลาอีก 30 วินาที
การแข่งรอบสุดท้ายของฤดูกาลปกติ
ใช่ สู้เขานะ สเตฟ
(แซลลี่ ฟิตซ์กิบบอนส์ อันดับสามของโลกคนปัจจุบัน)
ดูคลื่นพวกนี้สิ
เหลือเชื่อเลย
(รอบชิงชนะเลิศ สเตฟานี กิลมอร์เจอกับมาเลีย มานูเอล)
สาม สอง หนึ่ง
กิลมอร์เริ่มต้นได้ไร้ที่ติ
โต้วงคลื่นได้สวย
คลื่นปลายปิด ทำให้ได้นะ
เย่!
สเตฟออกมาอย่างสง่างามเลย
มานูเอลพร้อมประชันกลับ
เธอจะลงจากคลื่นมาและคุมเกม
ท่าเยี่ยมมาก โต้คลื่นช่วงถัดไปได้สวย
รอบนี้จะทำให้เธอเป็นฝ่ายนำ
(มานูเอล: 13.20 กิลมอร์: 7.33)
ลุยเลย คลื่นลูกใหญ่ด้วย
ดูกิลมอร์กับโอกาสทองของเธอ
โต้คลื่นช่วงแรกได้โดดเด่น
ว้าว ต้องได้สิบแล้วงี้ ลุยเลยโว้ย ทำให้ได้
สเตฟานี กิลมอร์กำลังเปล่งประกาย
เช็ดเข้ โคตรเด็ดเลย
สิ่งเดียวที่สำคัญคือชัยชนะ ไม่ว่าต้องแลกด้วยอะไร
- อย่าเข้าโซนปะทะ ปิดจ๊อบเลย - สเตฟๆ
กิลมอร์ จบได้เฉียบขาด
แต่เธอก็ยังปล่อยให้กระดานอยู่เหนือน้ำ
เธอต้องการ 5.87 คะแนนเพื่อเป็นฝ่ายนำ
สเตฟานี กิลมอร์ รอบสุดท้ายของคุณได้ 8.5
ราชินีแห่งวงการโต้คลื่นหญิงได้ไป 8.5 คะแนน
สุดยอด
- คะแนนโคตรเยอะ - ใช่ เยอะ… ใช่
ชนะชัวร์
เอาละ คลื่นลูกใหญ่อีกลูก
สเตฟ กิลมอร์ใช้สิทธิ์เลือกคลื่นลูกนี้
ถูกซัดร่วงไปแล้ว
บ้าฉิบ
มาเลียต้องการ 7.57 คะแนน
และดูจากการโต้คลื่นของเธอแล้ว คะแนนแค่นั้นง่ายสำหรับเธอมาก
เหลือเวลาอีกห้านาที
- เอาละ - ห้านาที
คลื่นลูกนี้จะเป็นยังไงสำหรับมานูเอล
อยู่ตรงพื้นที่เปิด
ขึ้นไปเลี้ยวบนยอดคลื่น แต่ทำไม่สำเร็จ
ว้าว
ผมว่านั่นน่าจะเป็นโอกาสสุดท้ายของเธอ
สามสิบวินาที ทะเลค่อนข้างเงียบ ไม่มีคลื่นแล้ว
สเตฟานี กิลมอร์ชนะแน่เลย
เจ็ด หก ห้า สี่ สาม สอง…
เย่!
หนึ่ง
(คะแนนสุดท้าย กิลมอร์: 15.83 - มานูเอล: 15.27)
การโต้คลื่นหญิงพัฒนามาไกลมาก
ทั้งในแง่ของพละกำลัง ความแข็งแกร่ง และเทคนิค
มันโหด แต่มันก็มีความเป็นผู้หญิง มันเจ๋งมาก
มันเซ็กซี่ และมันมีความเป็นนักกีฬา
เราทุกคนโต้คลื่นต่างกัน แต่ทุกคนสามารถแข่งขันได้อย่างเท่าเทียม
และนั่นคือสิ่งที่สำคัญจริงๆ
เธอจะได้อันดับที่สี่ ในห้าคนสุดท้ายของดับเบิลยูเอสแอล
ฉันไม่สนว่าคนอื่นจะมองฉันโต้คลื่นยังไง
เราต้องไม่กลัว และผลักดันความรู้สึกแบบว่า
"ช่างแม่งสิ ฉันอยากชนะมากกว่าคุณซะอีก"
แล้วคุณก็จะไปได้ไกล
แน่นอนฉันเคยคิดว่ามันจะดูเป็นยังไง มันจะรู้สึกยังไง
กับการได้เป็นแชมป์โลกสมัยที่แปด
แปดเป็นตัวเลขที่สวยนะ
ขอบคุณสำหรับทุกอย่าง รอบชิงการโต้คลื่นหญิง
ของเวิลด์เซิร์ฟลีกแชมเปียนชิพทัวร์
วิเศษจริงๆ
รู้สึกเหมือนว่านักโต้คลื่นที่เก่งที่สุดสองคน ตั้งแต่เริ่มจนจบรายการได้มาประชันฝีมือกัน
ในหนึ่งในรอบชิงที่มันที่สุดที่ผมเคยเห็นมาเลย
สเตฟไม่ได้ทำให้
การโต้คลื่นหญิงก้าวไปอีกระดับเท่านั้น
แต่ผมว่าเป็นการโต้คลื่นโดยรวมเลย
แต่ความท้าทายสำหรับเธอในอีกหลายปีต่อจากนี้
คือการรักษาสไตล์ที่คลาสสิกของเธอไว้ ในการแข่งขัน
แชมป์ของเราคือคนที่เราคุ้นเคยกันดี
ถึงจุดนึงต้องมีใครสักคนตัดสินใจ
ว่าจะทำให้การโต้คลื่นทั้งสองแบบนี้ มีโอกาสเติบโตก้าวหน้าไปได้ยังไง
ผู้ชนะรอบชิงชนะเลิศของฤดูกาลนี้
แชมป์โลกเจ็ดสมัย สเตฟานี กิลมอร์
หรือเราจะพูดได้ว่า มันคือหนทางของอนาคต แค่นั้นเอง
ถ้าไม่แสดงฝีมือให้เต็มที่ก็ออกจากทัวร์ไป
ให้ตายสิ
- ไม่อยากจะเชื่อ - สุดยอด
เป็นความรู้สึกที่ดีที่สุดเลย
ฉันชอบชัยชนะ
- ผ่านมาพักนึงแล้วเนอะ - ผ่านมาพักนึงแล้ว
ใช่ คุณทำได้
คุณจะได้ไปเทรสเซิลส์เพื่อคว้าสมัยที่แปดมาครอง
ตายแล้ว
(ตอนต่อไป)
การรอคอยได้สิ้นสุดลงแล้ว
ห้า…
นักโต้คลื่นทุกคน สามารถกลับบ้านพร้อมตำแหน่งแชมป์โลก
สี่…
คุณแสดงฝีมือเวลาที่มันสำคัญที่สุดได้ไหม
สาม…
มันคือการจารึกชื่อคุณไว้ในประวัติศาสตร์ การได้เป็นตำนาน
- สอง… - ฉันจะชนะ ฉันจะชนะ
ฉันจะชนะ
- หนึ่ง - ลุยเลย
คำบรรยายโดย ชลันธร เรืองภักดี